CELEX: 32022R0556
Language: ro
Date: 2022-04-01 00:00:00
Title: Regulamentul de punere în aplicare (UE) 2022/556 al Comisiei din 1 aprilie 2022 privind clasificarea anumitor mărfuri în Nomenclatura combinată

7.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 108/13
               
            
         REGULAMENTUL DE PUNERE ÎN APLICARE (UE) 2022/556 AL COMISIEI
         din 1 aprilie 2022
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 aprilie 2022.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un set descris ca un „sistem compozit pentru reparații dentare”, condiționat pentru vânzarea cu amănuntul într-o cutie de carton în care sunt prezentate toate elementele, împreună cu instrucțiunile de utilizare.
                        Setul este alcătuit din:
                     
                     
                        3006 40 00 
                     
                     
                        Clasificarea se stabilește pe baza regulilor generale 1, 3(b) și 6 de interpretare a Nomenclaturii combinate, a notei 4 (f) de la capitolul 30 și a textului codurilor NC 3006  și 3006 40 00 .
                        Clasificarea la poziția 9021  este exclusă, deoarece produsul nu este un produs prefabricat (precum coroana) care se aseamănă ca aspect cu orice parte defectă a dintelui (a se vedea și Nota explicativă la Sistemul Armonizat aferentă poziției 9021 , secțiunea III, primul paragraf și partea B, punctul 4 și al doilea paragraf prima teză).
                        Materialele compozite cu care sunt umplute seringile sunt componentele care conferă setului caracterul esențial. Acestea pot fi utilizate în stomatologie ca produse pentru obturații dentare, care sunt cuprinse la poziția 3006  [nota 4 (f) la capitolul 30, a se vedea și Nota explicativă la Sistemul Armonizat menționată mai sus aferentă poziției 9021 , secțiunea III, partea B, al doilea paragraf prima teză].
                        Clasificarea la poziția 3824  și la poziția 3906  este exclusă deoarece produsul este vizat într-un mod mai specific de formularea de la nota 4 (f) la capitolul 30, ca produs pentru obturații dentare.
                        În consecință, produsul trebuie clasificat la codul NC 3006 40 00  ca alte produse pentru obturații dentare.
                     
                  
                        
                                    —
                                 
                                 
                                    paste opace
                                 
                              
                     
                        (2×2ml);
                     
                  
                        
                                    —
                                 
                                 
                                    paste pentru plombat, cervicale,
                                 
                              
                     
                        (4×4g);
                     
                  
                        
                                    —
                                 
                                 
                                    incizale, translucide adeziv pe bază de metal polimerizabil
                                 
                              
                     
                        (1×7ml);
                     
                  
                        
                                    —
                                 
                                 
                                    perie (1 mâner + 10 vârfuri);
                                 
                              
                                    —
                                 
                                 
                                    godeuri de unică folosință;
                                 
                              
                                    —
                                 
                                 
                                    paduri de hârtie;
                                 
                              
                                    —
                                 
                                 
                                    ecran de protecție împotriva luminii.
                                 
                              
                  
                        Pastele, care sunt materiale compozite, sunt pe bază de metacrilați și de un produs pentru obturații dentare anorganic și sunt prezentate în seringi gata pentru a fi utilizate.
                        Adezivul polimerizabil este un adeziv lichid, care lipește unele de altele metale și materiale compozite.
                        Componentele setului sunt prezentate spre utilizare împreună în domeniul stomatologic pentru fabricarea coroanelor (provizorii și permanente), a punților, a inlay-urilor, a onlay-urilor, a fațetelor dentare și a coroanelor de înveliș anterioare, precum și pentru repararea restaurărilor dentare și ca produs pentru obturații dentare.